stanford-oval/wikipedia huggingface dataset:
ג'ורג' וושינגטון
מדיניות חוץ > מדיניות חוץ בשנתו האחרונה

שני הסכמים - אחד עם אלג'יריה והאחר עם ספרד - שלטו במדיניות החוץ של וושינגטון.
הפיראטים מהאזור הברברי של צפון אפריקה פשטו על ספינות אמריקניות, חטפו מלחים ודרשו כופר. לאחר הכרזת הנייטרליות האמריקנית, הצי המלכותי והצי הצרפתי לא הגנו על הספינות. הברברים כפו הסכם שדרש תשלום שנתי לשליט אלג'יריה.
פורטוגל הציעה תמיכה, אולם האמריקנים דרשו תמיכה אמריקנית. ב-27 במרץ 1794, חתם וושינגטון על חוק ליצירת צי ארצות הברית. הקונגרס אישר יצירת שש פריגטות, שהגנו על הצי מפני אלג'יריה.
הצי החדש לא פעל תחת וושינגטון. במרץ 1796, הגיע וושינגטון להסכם עם אלג'יריה, שבו שילם לפאשה של טריפולי תשלום שנתי תמורת שמירה על זכויות השיט.
ההסכם עם ספרד הביא תוצאות טובות יותר. תומאס פינקני הגיע להסכם, ב-27 באוקטובר 1795, שקבע יחסי ידידות בין שתי המדינות.
ספרד וארצות הברית הסכימו על גבולה הדרומי של ארצות הברית עם פלורידה. הן הסכימו לא להסית שבטים אינדיאנים למלחמה. נוצר גבול מערבי בארצות הברית, שתחם בינה לבין לואיזיאנה.
בנוסף, ספרד נתנה לארצות הברית גישה בלתי מוגבלת לנהר המיסיסיפי.
ב-1796, ספרד לחמה מול בריטניה, והצרפתים תקפו ספינות אמריקניות. הדיפלומטיה לא פתרה את הנושא, וב-1798, הספינות הצרפתיות והאמריקניות החלו לירות אחת אל השנייה.
אף שהיה חבר בכנסייה האפיסקופלית, הייתה הנצרות רחוקה מלבו של וושינגטון, שאמונתו הייתה קרובה יותר לדאיזם (כלומר, האמין ביקום שבראו אל, שלא שב להתערב בנעשה בו, מרגע הבריאה). הוא נודע בסובלנותו הדתית וקידם מדיניות של פלורליזם דתי בארצות הברית.
מפורסם בהקשר זה מכתב התגובה למכתב הברכה ששלחה לו הקהילה היהודית של רוד איילנד, לרגל היבחרו לנשיא, בו כתב בין השאר: "מי יתן וילדי אברהם השוכנים בארץ זו ימשיכו ליהנות מרצונם הטוב של תושביה האחרים, וכל איש יוכל לשבת תחת גפנו ותאנתו, בלא שיהיה דבר שיגרום לו לפחד".
פרישה (1797–1799)

במרץ 1797, לאחר שתי כהונות כנשיא, פרש וושינגטון מתפקידו. טיוטת נאום הפרידה שלו בכתב ידו שמורה בספריית העיר ניו יורק. הוא חזר למאונט ורנון והקדיש את רוב זמנו למטעים ולעסקים אחרים, כמו זיקוק הוויסקי. ההתקפות של האינדיאנים הפכו את רוב המטעים ללא רווחיים. וושינגטון סירב למכור כמה עבדים, כדי לשמור על שלמות משפחותיהם.
וושינגטון היה אמיד מאוד, במידה רבה בשל נישואיו למרתה קסטיס. עושרו היה באדמות: יותר מ-216,000 דונמים, שאת רובם רכש לצורך ספסרות. מלבד זאת, היה בעליהם של יותר ממאה עבדים. נכסיו הוערכו ב-19.9 מיליון דולרים.
ב-1798, בעקבות פרשת XYZ, התערערו היחסים עם צרפת הידרדרו ונראה היה שמלחמה קרבה. הנשיא אדמס הציע לוושינגטון לשרת כלוטננט גנרל ב-4 ביולי 1798, וכמפקד עליון של הצבאות שילחמו במלחמה הקרבה. הוא הסכים ושירת כגנרל המפקד של צבא ארצות הברית החל מ-13 ביולי 1798, ועד למותו כעבור שבעה עשר חודשים. את רוב הפיקוד השאיר להמילטון. הצבא הצרפתי לא פלש ולכן וושינגטון לא פיקד על הצבא.
מותו

ביום חמישי, 12 בדצמבר 1799, רכב וושינגטון בשלג, בברד ובגשם על סוסו ונותר בבגדיו הרטובים במהלך ארוחת הערב. למחרת גרונו כאב, והוא הצטרד ככל שהיום התארך, אולם המשיך לרכוב בשלג ולסמן עצים אותם התכוון לכרות. בשלוש בצהרי יום שבת, התעורר פתאום עם קושי בנשימה ובלי יכולת לדבר או לבלוע. הוא טופל בהקזת דם, אך הרופאים הקיזו כמות גדולה מדמו ורק הרעו את מצבו, והוא מת בשעה עשר בערב, בגיל שישים ושבע.
ב-18 דצמבר, 1799, נערכה לוויה בה נחנטה גופתו. הקונגרס החליט לבנות אנדרטת שיש לזכרו שמתחתיה ייקבר. בדצמבר 1800, הוקצבו כ-200,000 דולרים לצורך בנייתה.
בצוואתו הורה וושינגטון לשחרר את עבדיו.
ברחבי העולם, נעצבו אנשים על מותו. אלפים התאבלו על מותו בארצות הברית במשך חודשים. אשתו מרתה לבשה גלימה שחורה למשך שנה. בצרפת, ציווה הקונסול נפוליאון בונפרטה על עשרה ימי אבל.
חיים אישיים

בנעוריו, היה לוושינגטון שיער אדום. יש טענות שחבש פאה, כנהוג באותו הזמן, אולם הוא לא חבש פאה אלא הלבין את שיערו.
גובהו של וושינגטון נאמד בין 1.83 מטרים ל-1.88 מטרים. את ארון הקבורה שלו הזמין במידות 1.90 מטרים. היה לו כוח פיזי רב. ג'פרסון טען שהיה הפרש הטוב ביותר בימיו, וכישרונו הוכר גם בידי אירופאים. בנוסף, עסק בציד. הוא היה רקדן מעולה ונכח רבות בתיאטרון, כשהוא מצטט את שייקספיר במכתביו. הוא שתה במתינות ותיעד את ניצחונותיו והפסדיו בהימורים. הוא לא אהב עישון, שתייה והימורים מרובים. הוא גידל טבק אולם הפסיק לעשן וטען ששכרות היא החטא הנורא ביותר.
במשך כל חייו היו לו בעיות שיניים. את השן הראשונה שלו איבד בגיל עשרים ושתיים, ורק אחת מהן נותרה כשמונה לנשיאות. ג'ון אדמס טען שהיה זה בגלל פיצוח אגוזים, אולם ההיסטוריונים טוענים שחיסוני כספית, שקיבל בשל אבעבועות שחורות, גרמו לנשירת שיניו. במהלך חייו הרכיב מספר שיניים תותבות שלמרות האגדה, אף אחת מהן לא נוצרה מעץ.כשהפך לנשיא, מערכת התותבות שלו הוכנה משנהבי פיל והיפופוטם, שחוברו בטבעות זהב. לפני כן, הייתה לו מערכת משיני אדם, אשר הוכנה לו משיני עבדים אפרו-אמריקאים שעבדו במאונט ורנון.
חיים אישיים > עבדות

וושינגטון היה האב המייסד היחיד ששחרר את כל עבדיו לאחר מותו. הוא התנגד לעבדות בטענה שלא הייתה מוסרית או יציבה כלכלית, וטען שהעבדות מאיימת על אחדות הברית. באופן פומבי לא יצא נגדה, מתוך חשש לפלג את הרפובליקה החדשה. הוא העביר חוק סחר בעבדים ב-1794, שהגביל את מעורבותה של אמריקה בסחר העבדים האטלנטי.
לוושינגטון היו עבדים מאז מות אביו ב-1743. אביו הוריש לו עשרה עבדים בגיל אחת-עשרה. כשהתחתן עם מרתה ב-1759, היו לו שלושים ושישה עבדים. למרתה היו שמונים וחמישה נוספים שירשה מבעלה. וושינגטון השתמש בהון של אשתו כדי להגדיל את אדמותיו ולרכוש עוד עבדים. ב-1774 שילם מיסים על מאה שלושים וחמישה עבדים, אולם השתמש גם בעובדים שכירים.
מורשתו

ג'ורג' וושינגטון נחשב לאבי האומה האמריקנית, ולגדול נשיאי ארצות הברית בכל הזמנים. עוד בחייו נרקמה סביבו הילה מיתית, ופקודיו בצבא הקונטיננטלי פנו אליו בתואר "הוד מעלתו". לאחר מותו הלך והתעצם המיתוס, וספח אליו גם אגדות רבות על האיש הדגול. מורשתו הפוליטית של וושינגטון מזוהה עם כמה נושאים עיקריים: הוא נחשב לדמות המרכזית במהפכה האמריקאית, ולהתגלמות האנושית של ערכיה. בשל כך גם היה ער לסתירה הצורמת שבין ערכי המהפכה לסוגיית העבדות, שהטרידה אותו רבות, ולבסוף גמר אומר עם עצמו לשחרר את כל עבדיו מיד לאחר מותו. וושינגטון גם מזוהה יותר מכל דמות אחרת עם יצירתה של האומה האמריקאית - עניין שכלל לא היה מובן מאליו בימי המהפכה של סוף המאה ה-18 ובשנים הראשונות שלאחר מלחמת העצמאות. בהקשר לכך גם העדיף תמיד את האינטרס הכלל אמריקאי על פני האינטרסים הנפרדים של המדינות השונות שהרכיבו את האיחוד, וכנשיא המשיך בפעילותו למען כינון ממשל פדרלי חזק וסמכותי. ניתן לומר, אם כן, כי וושינגטון יכול להיחשב בצדק ל-"אמריקאי הראשון" - הן מבחינת חשיבותו ההיסטורית, והן מבחינת תפיסת עולמו ומורשתו.
דמותו של וושינגטון שאוירה בדיוקן אתניאום, מופיעה על שטר הדולר האמריקני ועל מטבע של קוורטר (רבע דולר) והוא אחד מארבעה נשיאים אמריקאים שדיוקנם חקוק באנדרטה הלאומית בהר ראשמור.
עיר הבירה האמריקנית, וושינגטון די. סי. נקראה על שמו ובה ממוקמת גם אנדרטת וושינגטון לזכרו.
בנוסף מדינת וושינגטון נקראה על-שמו, והיא המדינה היחידה בארצות הברית שנקראה על-שם נשיא אמריקני.
לזכרו של וושינגטון מתקיים מדי שנה מרתון יום הולדתו של וושינגטון.
בירושלים קרוי רחוב על שמו.
ראו גם

ההשבעה השנייה של ג'ורג' וושינגטון לנשיאות ארצות הברית
לקריאה נוספת

ג'וזף ג' אליס, הוד מעלתו ג'ורג' וושינגטון, מאנגלית: יוסי מילוא, הוצאת עם עובד, 2006. (הספר בקטלוג ULI)
דייוויד מקאלו‏, 1776 - המלחמה ששינתה את ההיסטוריה של העולם המערבי, מאנגלית: עדי גינצבורג-הירש, הוצאת אריה ניר, 2006. (הספר בקטלוג ULI)
ברברה טוכמן, מטח ההצדעה הראשון: כך פרצה המהפכה האמריקנית, מאנגלית: עדי גינצבורג-הירש, כנרת זמורה-ביתן, 2007. (הספר בקטלוג ULI)
John Richard Alden, George Washington: a Biography, Louisiana State University Press, 1984 (הספר בקטלוג ULI)
John E. Ferling, The First of Men: a Life of George Washington, University of Tennessee Press, 1988 (הספר בקטלוג ULI)
Richard Brookhiser, Founding Father: Rediscovering George Washington, Free Press, 1996 ISBN 0-684-82291-1
Robert M.S. McDonald, Sons of the Father: George Washington and his Proteges, University of Virginia Press, 2013 (הספר בקטלוג ULI)
John H. Rhodehamel, George Washington: the Wonder of the Age, Yale University Press, 2017 (הספר בקטלוג ULI)
Alexis Coe, You Never Forget Your First: a Biography of George Washington, Viking Press, 2020
Peter R. Henriques, First and Always: a New Portrait of George Washington, University of Virginia Press, 2020 (הספר בקטלוג ULI)
טקילה (שיר)

| --- | --- |
 סינגל שיווקי בביצוע עומר אדם
 מתוך האלבום לחנים שבורים
 יצא לאור:  10 בנובמבר 2024
 שפה:  עברית
 אורך:  2:40
 חברת תקליטים:  P.A.I
 כתיבה:  טל קסטיאל
 לחן:  טל קסטיאל, עדן אטד, רז קופרמן
 הפקה:  עדן אטד, רז קופרמן
"טקילה" הוא שיר שהוקלט על ידי הזמר הישראלי עומר אדם. הוא יצא לאור ב-10 בנובמבר 2024 עם שאר רצועות האלבום "לחנים שבורים".
רקע וכתיבה

השיר נכתב על ידי טל קסטיאל, שגם הלחין אותו לצד עדן אטד ורז קופרמן, מפיקיו המוזיקליים. השיר עוסק בפרידה כואבת ובתחושות של אובדן וריקנות שבאים בעקבותיה. הדובר פונה לאהובתו ומבקש ממנה לקחת עמה לאחר הפרידה לא רק את הרגעים המשותפים והזיכרונות, אלא גם את המשמעות שהעניקה לחייו. הוא מתאר את התהליך כבלתי נמנע וכואב, תוך שימוש בדימויים כמו "אבק שריפה" ו"מסע נצחי", שממחישים את האופי האינטנסיבי של הקשר ואת ההשפעה המתמשכת שלו על חייו.
בחלק השני, הדובר חושף את עוצמת הכאב שהוא חווה בעקבות הניתוק, והתמודדותו מול הזיכרונות, החסכים והפחדים שנותרו. הוא מזכיר את החלומות המשותפים, כמו גם את התחושות של חוסר ביטחון. הפרידה מתוארת כרגע של השלמה עצובה, עם איחול מסוים לאהובתו שתמצא את מה שחסר לה.
הצלחה מסחרית

"טקילה" הפך ללהיט עם יציאת האלבום. הוא דורג במקום השני במצעד "העשירייה", המבוסס על הצבעות מאזיני רדיו כאן גימל, ובמקום הראשון בהיטליסט, הבנוי על פי נתוני הסטרימינג השבועיים בישראל.
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |   ‏‏‏  מצעדים ודירוגים (2024)>  |
| --- | --- | --- | --- |
|  ישראל | העשירייה | 9 |  |
|  ישראל | היטליסט | 1  |  |
|  ישראל | העשירייה | 2 |  |
|  ישראל | המצעד הרשמי של גלגלצ | 3  |  |
הערות שוליים

↑   עומר אדם - טקילה - (Prod By. Bleu), סרטון בערוץ "עומר אדם – הערוץ הרשמי", באתר יוטיוב, 10 בנובמבר 2024
↑  המצעד השבועי: מצעד השירים השבועי, להיטים ישראלים ולועזיים, באתר היטליסט, ‏11 בפברואר 2025
↑  גלגלצ, באתר web.archive.org
| עומר אדם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | נמס ממך • ילד טוב ילד רע • מוזיקה ושקט • מודה אני  • אחרי כל השנים • Omer • סוף העולם • לחנים שבורים |  |
| מיני אלבומים | 5 בום! • The 8 • ‏3 • לכאורה • חמישה לילות |  |
| אלבומי הופעה | מהפכה! (Live) • אחרי כל השנים (Live) |  |
| ערכים קשורים | NMC • אסף אטדגי • כוכב נולד |  |
| עומר אדם - שירים |
| --- | --- | --- |
| נמס ממך | "להאבד ברוח" • "אל תבכי" • "את בליבי" • "נמס ממך" • "הופה" |  |
| ילד טוב ילד רע | "מאושרת" • "קסם" • "מיליון נשיקות" • "בואי עכשיו" • "ילד טוב בגוף של ילד רע" • "בניתי עלייך" |  |
| מוזיקה ושקט | "מאמי זה נגמר" • "וואי לי" • "מתקרבת מתרחקת" • "נסיכה" • "כמו בימים" • "כובשת" • "תל אביב" • "תרחמי עליי" • "שקט" • "לבדי" |  |
| מודה אני | "נועצת מבט" • "מהפכה של שמחה" • "אחי" • "אז הלכתי" • "בוקרשט" • "היא רק רוצה לרקוד" • "עצוב לי שזה ככה" |  |
| אחרי כל השנים | "אחרי כל השנים" • "שדות של תירוצים" • "סיפור ישן" • "פוליטיקה וסקס" • "מביט מהצד" • "בסוף הכל חולף" |  |
| 5 בום! | "טמפרטורה" • "תיתן לה פרחים" • "שיר הרווק" • "תגידו לה / אהבה מטורפת" • "יום השישי" |  |
| Omer | "פעם בחיים" • "שני משוגעים" • "חברות שלך" • "אוהבת אותי אמיתי" • "בחורים טובים" • "רחוק מכולם" • "מאושרת בלעדיי" • "תגידי לי שטוב לך" • "חברות שלך 2" • "יעשו לנו כבוד" • "ניפגש בשמחות" • "כתבתי עלייך שיר" • "Beg" • "מים שקופים" • "שגרה מפוארת" |  |
| The 8 | "פסקול חיי" • "מה שנפל מהידיים" |  |
| סוף העולם | "אני" • "התעוררתי עם נמר" • "DXB to TLV" |  |
| חמישה לילות | "מבת ים ועד הנצח" ‏•‏‏ "אקדח" ‏•‏‏ "כסף או דמעות" ‏•‏‏ "לילות וקללות" ‏•‏‏ "רק שלך" |  |
| לחנים שבורים | "אהובתי כבר לא רואה אותי" ‏•‏‏ "טקילה" ‏•‏‏ "גברת אגו" ‏•‏‏ "נרקומן של בדידות" ‏•‏‏ "תהום" |  |
| סינגלים אחרים | "Paradise" • "מזל" • "ככה זה מרגיש להתאהב" • "לא הפסקתי לחפש אותך" • "לרקוד ולזוז" • "לעולם בעקבות השמש" • "הלב שלי" • "יש לנו את הכוח" • "יש דברים שלא עושים" • "שירו של שפשף" • "קוקוריקו" • "תמחל לי" • "הנשיקות שלי" • "על מה בנות חושבות בלילה" • "פרצופים" • "Dale Mami" • "קאקדילה" • "יהיה טוב & מים שקופים" • "תרקוד לנצח" • "ואיך שלא" • "צמוד צמוד" • "ראיתי עולם" • "עברנו הכל" |  |
| השתתפות בסינגלים | "השתגע העולם" |  |
| שירים אחרים | "אהבתי לך" |  |
אהרן רזאל

| --- | --- |
מופיע בירושלים, תשרי ה'תשע"ו (2015)
מופיע בירושלים, תשרי ה'תשע"ו (2015)
 לידה:  20 באוגוסט 1974 (בן 50) ניו יורק ארצות הברית ארצות הברית
 מוקד פעילות:  ישראל ישראל
 תקופת הפעילות:  מ-1997
 מקום לימודים:  אוניברסיטת בר-אילן 
 סוגה:  מוזיקה יהודית מקורית
 שפה מועדפת:  עברית 
 חברת תקליטים:  הינדיק הפקות   פרסומי ניסא
 בת זוג:  אפרת רזאל
 
אהרן יוסף רזאל (נולד בב' באלול ה'תשל"ד, 20 באוגוסט 1974) הוא זמר-יוצר, מוזיקאי, מלחין, ופזמונאי ישראלי.
ביוגרפיה

נולד בניו יורק. בהיותו בן חודש עלתה משפחתו לישראל. למד בבית הספר "דוגמה לבנים" ובבית הספר ליד האקדמיה למוזיקה בירושלים. שירת בצה"ל כמעבד מוזיקלי בחיל חינוך, וחזר בתשובה יחד עם משפחתו לאחר הצבא. למד בישיבות "שלום רב" בצפת, "נתיב דעת" בירושלים, ובמכון מאיר. בעבר שימש כקלידן של הלהקה המשפחתית, "להקת רזאל".
רזאל הוא אחיו של המוזיקאי יונתן רזאל, איתו הוא מופיע לעיתים, אחיה של המוזיקאית ריקה רזאל, ובן דודו של הכנר ניצן חן רזאל.
את תחילת דרכו המוזיקלית עשה דווקא בתחום הקלאסי, אך לאחר שחזר בתשובה התחבר יותר למוזיקת הרוק שהוא עושה כיום. בעל תואר שני במוזיקה (קומפוזיציה במוזיקה קלאסית) ומנגן במספר כלים מגיל צעיר. סגנונו מהווה שילוב של ג'אז ובלוז יחד עם רוק אלטרנטיבי. תמליליו מתבססים על המקורות היהודיים ועל כתיבה אישית וחלקם בעלי מסרים פוליטיים ודתיים.
רזאל היה מהראשונים שפרצו את מחסום המוזיקה החסידית ויצרו סגנון מוזיקה חדש המכונה "מוזיקה יהודית מקורית". מספר סינגלים שלו אף הגיעו למצעדים בתחנות הרדיו הכלליות, הבולט שבהם הוא "זמן הגאולה".
בתקופת תוכנית ההתנתקות הרבה להשתתף בהפגנות נגד התוכנית ולהסתובב ברחבי גוש קטיף ולהעלות שם את המורל. כשנתיים לאחר הפינוי, הוציא את הדיסק "להיות מחובר", שעוסק, בין השאר, באירועי ההתנתקות.
רזאל מרבה להופיע בהופעות לזכרו של הרב שלמה קרליבך, ובשנת ה'תשס"ז הוציא יחד עם חיים דוד סרצ'יק ושלמה כ"ץ את האלבום "כשושנה" שבו ניגונים מיוחדים של קרליבך שלא הוקלטו עד אז. בעבר הופיע עם אריאל זילבר במופע המשותף "אריאל ורזאל".
במרץ 2011 הוציא את האלבום "מה עשית היום", שכלל את הסינגל המצליח "מה עשית היום", וכן דואט עם שולי רנד בשם "עולה בשביל".
בדצמבר 2012 (חנוכה ה'תשע"ג), הוציא את אלבומו השמיני "קבעתי את מושבי (בבית המדרש)". באלבום בא לידי ביטוי המהפך הרוחני, שחווה אהרון בשנים האחרונות, עת הצטרף ללימודים בכולל. האלבום נבחר לאלבום השנה במצעד השנתי של רדיו קול חי.
בפברואר 2015, הוציא סינגל ראשון בשם "ימי צפת" מתוך אלבומו "האיש בקצה המנהרה", שיצא בהמשך אותה השנה. הסינגל "אחי, יש'ך אש" מתוך האלבום יצא ב-11 במאי 2015.
ביוני 2017 הוציא את האלבום "עד אמצא מקום" בו מתארחים בין היתר מרדכי בן-דוד, יונתן רזאל, וישי ריבו.
באוגוסט 2020 הוציא יחד עם אביתר בנאי את השיר "אני אחר" שהלחין על מילותיו של הרמב"ם. השיר הופק על ידי נאור כרמי.
בדצמבר 2020 הודיע שר ההשכלה הגבוהה והמשלימה זאב אלקין כי רזאל הוא מהזוכים בפרס שר ההשכלה הגבוהה והמשלימה לתרבות יהודית על תרומה משמעותית בתחום המוזיקה והתרבות היהודית בישראל לשנת ה'תש"פ, 2020.
בשנת 2020 הוציא את ספרו הראשון "החיים כניגון" שבו הוא כותב על מסע חייו ועל שיריו, חלק מהמאמרים בספר פורסמו בעלון השבועי "קרוב אליך". כמו כן רזאל כותב טור בעלון הידברות, שבו הוא מתאר חוויות מעולם המוזיקה וחוויות כלליות.
באוגוסט 2021 הוציא את הסינגל "בני ברק" אותו כתב והלחין. בדצמבר הוציא שיר בשם "מכתב מאהוביה". השיר מבוסס על מכתב שכתב אברהם סנדק, אביו של אהוביה סנדק, במהלך השבעה על בנו.
ב-26 בינואר 2022 הוציא את הסינגל "מועד קטן". ב-9 במרץ הוציא את הסינגל "רק עוד ניגון אחד". ב-22 במרץ הוציא את הסינגל "אני העני". ב-18 במאי הוציא את הסינגל "כי לא תישכח". ב-29 ביוני הוציא את הסינגל "שמע ישראל" יחד עם דוד ד'אור. ב-6 בספטמבר הוציא את האלבום "כבן המתגעגע".
ב-10 בדצמבר 2023 הוציא לאור את הסינגל "מבחן האהבה".
ב-25 בפברואר 2024 הוציא לאור את הסינגל "אני נצחי". ב-16 באפריל הוציא את הסינגל "אתגעגע לכאן". ב-18 בספטמבר הוציא לאור את הסינגל "איש תחת גפנו".
חיים אישיים

נשוי לאפרת - זמרת יוצרת. בני הזוג הורים לתשעה, ומתגוררים בשכונת נחלאות בירושלים. אחיו הוא הזמר יונתן רזאל, ואחיינו הוא הזמר אוהד ואן לואן.
דיסקוגרפיה > אלבומי אולפן

הסנה בוער, 1997
מים רבים, 1999
זמן הגאולה, 2001
ובכל זאת, 2002
שיר ציון, 2004
להיות מחובר, 2007
מה עשית היום, 2010
קבעתי את מושבי, 2013
משלוח מנגינות לפורים, 2015
האיש בקצה המנהרה, 2015
עד אמצא מקום, 2017
הנשמה רוצה יותר, 2019
כבן המתגעגע, 2022
דיסקוגרפיה > אלבומי הופעה

בהופעה חיה בירושלים, 2005
דיסקוגרפיה > סינגלים

אחים אנחנו, בשיתוף עם נפתלי כלפה 2014
הנאום, 2020
אני אחר, 2020
שבת מלכתא, 2021
עולו (גרסה חסידית), 2021
בני ברק, 2021
מכתב מאהוביה - לציון שנה למות אהוביה סנדק, 2021
מועד קטן, מתוך סיפור של הרב שלמה קרליבך, 2022
רק עוד ניגון אחד, 2022
אני העני, 2022
כי לא תשכח, 2022
שמע ישראל, בשיתוף עם דוד ד'אור, 2022
מבחן האהבה, 2023
אני נצחי, 2024
איש תחת גפנו, 2024
דיסקוגרפיה > אלבומים שבהם השתתף

בין השמשות - להקת בין השמשות, 2002
אהבת חינם - להקת רבע לשבע, 2002
ובכל זאת - חסידי הרב המרקד, 2005
ימים כתומים - שירי תקווה ואמונה, 2005
הנשמה לך 6 - להקת שלהבת וגלעד פוטולסקי, 2005
עוז והדר - הדר בן ציון, 2006
כשושנה - עם חיים דוד סרצ'יק ושלמה כץ, 2007
סך הכל - יונתן רזאל, 2007
לב אחד - יידל ורדיגר, 2008
כולם אהובים - מרדכי בן-דוד, 2009
the golden menora - יוסף קרדונר, 2013
קולות - יעקב שוואקי, 2014
צמאה - אמנים שרים את ניגוני הרבי מלובביץ', 2015 (השיר אתה בחרתנו)
רזא דשבת - ירחמיאל זיגלר, 2015
עבדו את ה' בשמחה! - יחד עם יונתן רזאל ולהקת "Special עלי שיח" (סינגל, ה'תשע"ד)
שמחת עולם - אומנים מבצעים את ניגוני הרב גינזבורג בו שר אהרון את הניגון א-ל אדון
כמו כן, בשנת ה'תשס"ה (2005), יצא DVD לילדים בכיכובו בשם "שמח בגן", שיתוף פעולה שלו עם הרב עודד דוד.
הערות שוליים

↑  יואב פרידמן, השמעת בכורה: 2 שירים מהחדש של אהרן רזאל, באתר ynet, 10 במאי 2007  
שיר שנולד בגירוש - אהרון רזאל, באתר ערוץ 7, 31 באוגוסט 2006
↑  ישראל חבר, 14 שנים? אהרון, מה עשית היום? • להאזנה, באתר בחדרי חרדים, 6 בינואר 2011
 עכשיו התחברתי... נתנאל לייפר על אלבומו החדש של אהרון רזאל "מה עשית היום", מאתר "שיא מיוזיק"
↑  האלבום החדש של אהרון רזאל: קבעתי את מושבי, באתר ערוץ 7, 9 בדצמבר 2012
↑  יוסי ברויער, תוצאות מצעד המוזיקה החסידית השנתי עם יוסי אייזנטל, 24 בספטמבר 2013, באתר רדיו קול חי.
↑  נתנאל לייפר, ‏אהרן רזאל בסינגל חדש ומפתיע: היי אחי יש´ך אש,  באתר כיפה, 11 במאי 2015
↑  חדשות כיפה, ‏אלו הזוכים בפרס 'תרבות יהודית' על שם אורי אורבך,  באתר כיפה, 22 בדצמבר 2020
↑  "מכתב מאהוביה" - אהרן רזאל • הקול היהודי, באתר • הקול היהודי
↑  אליעזר חסיד, "אני נצחי" • אהרן רזאל בסינגל חדש, באתר בחדרי חרדים, י"ח אדר א' התשפ"ד
↑  יאיר טוקר, ‏אהרן רזאל בסינגל קליפ חדש: "אתגעגע לכאן", באתר כיכר השבת, 16 באפריל 2024
↑  מיכל יוסקוביץ, ‏איש תחת גפנו: אהרון רזאל בסינגל חדש, באתר "סרוגים", 18 בספטמבר 2024
↑  אהרון רזאל, מועד קטן באתר יוטיוב.
↑   רק עוד ניגון אחד, בביצוע אהרון רזאל, וידאו קליפ של השיר  באתר יוטיוב (אורך: 2:54), 9 במרץ, 2022
↑   כי לא תשכח, בביצוע אהרון רזאל, סרטון  באתר יוטיוב (אורך: 3:22), 18 במאי, 2022
| --- | --- |
בקרת זהויות :  NLI: 987007305050705171  BnF: cb15105675s (data)  ISNI: 0000 0000 5489 8945  LCCN: n2009008935  MusicBrainz: 61007a0d-5401-4300-a5d4-d4919c6f1397  VIAF: 34751132   WorldCat (עם VIAF): 34751132
אתגר הכישורים של ה-NBA

| --- | --- |
 ענף:  כדורסל 
 תאריך ייסוד:  2003 
 
סטיב נאש, זכה בתחרות בשנים 2005 ו-2010.
דוויין וייד, זכה בתחרות בשנים 2006 ו-2007.
אתגר הכישורים של ה-NBA (באנגלית: NBA All-Star Weekend Skills Challenge) הוא תחרות בליגת ה-NBA המתקיימת ביום שבת שלפני משחק האולסטאר, כחלק מסוף-שבוע האולסטאר. התחרות מתקיימת החל משנת 2003.
מהלך התחרות

בתחילת התחרות, המתמודד צריך לקלוע צעד וחצי. אחרי כדרור בין שלושה מכשולים, על המתמודד למסור כדור לתוך רשת ומיד אחר-כך למסור כדור לתוך רשת אחרת דרך הרצפה. אחר-כך הוא צריך לקלוע זריקה משישה מטרים. לאחר מכן, המתמודד צריך למסור מסירה ארוכה לתוך רשת שלישית. לבסוף, הוא צריך לעבור דרך שלושה מכשולים נוספים ולסיים בקליעה על ידי זריקה, צעד וחצי או הטבעה. שני המתמודדים שמסיימים בזמן המהיר ביותר עולים לשלב הגמר שבו הם מתחרים אחד נגד השני.
מנצחים

| שנה | מנצח | קבוצה | שניות | מתמודדים נוספים |
| --- | --- | --- | --- | --- |
| 2003 | ג'ייסון קיד | ניו ג'רזי נטס | 35.1 | סטפון מרבורי, טוני פארקר, גארי פייטון |
| 2004 | בארון דייוויס | ניו אורלינס הורנטס | 31.6 | ארל בויקינס, דרק פישר, סטפון מרבורי |
| 2005 | סטיב נאש | פיניקס סאנס | 25.8 | גילברט ארינאס, ארל בויקינס, לוק רידנאוור |
| 2006 | דוויין וייד | מיאמי היט | 26.1 | לברון ג'יימס, סטיב נאש, כריס פול |
| 2007 | דוויין וייד (2) | מיאמי היט | 26.4 | קובי בראיינט, לברון ג'יימס, כריס פול |
| 2008 | דרן ויליאמס | יוטה ג'אז | 25.5 | ג'ייסון קיד, כריס פול, דוויין וייד |
| 2009 | דריק רוז | שיקגו בולס | 35.3 | דווין האריס, טוני פארקר, מו ויליאמס |
| 2010 | סטיב נאש (2) | פיניקס סאנס | 29.9 | ברנדון ג'נינגס, ראסל וסטברוק, דרן ויליאמס |
| 2011 | סטפן קרי | גולדן סטייט ווריורס | 28.2 | כריס פול, דריק רוז, ג'ון וול |
| 2012 | טוני פארקר | סן אנטוניו ספרס | 32.8 | קיירי אירווינג, ראז'ון רונדו, ג'ון וול, ראסל וסטברוק, דרן ויליאמס |
| 2013 | דמיאן לילארד | פורטלנד טרייל בלייזרס | 29.8 | ג'רו הולידיי, ברנדון נייט, ג'רמי לין, טוני פארקר, ג'ף טיג |
| 2014 | דמיאן לילארד (2) | פורטלנד טרייל בלייזרס | 45.2 | יאניס אדטוקומבו, מייקל קרטר-ויליאמס, דמאר דרוזן, גוראן דרגיץ', רג'י ג'קסון, ויקטור אולדיפו |
| 2014 | טריי בורק | יוטה ג'אז | 45.2 | יאניס אדטוקומבו, מייקל קרטר-ויליאמס, דמאר דרוזן, גוראן דרגיץ', רג'י ג'קסון, ויקטור אולדיפו |
| 2015 | פטריק בוורלי | יוסטון רוקטס | — | טריי בורק, ברנדון נייט, קייל לאורי, אלפריד פייטון, דניס שרדר, ג'ף טיג, אייזיאה תומאס |
| 2016 | קארל-אנתוני טאונס | מינסוטה טימברוולבס | — | ג'ורדן קלארקסון, דמרקוס קאזינס, אנתוני דייוויס, דריימונד גרין, סי. ג'יי. מקולום, עמנואל מודיאיי, אייזיאה תומאס |
| 2017 | קריסטפס פורזינגיס | ניו יורק ניקס | — | דווין בוקר, דמרקוס קאזינס, אנתוני דייוויס, ניקולה יוקיץ', גורדון הייוורד, אייזיאה תומאס, ג'ון וול |
| 2018 | ספנסר דינווידי | ברוקלין נטס | — | ג'ואל אמביד, אל הורפורד, לאורי מארקנן, אנדרה דראמונד, דונובן מיטשל, ג'מאל מארי, לו ויליאמס |
| 2019 | ג'ייסון טייטום | בוסטון סלטיקס | — | ניקולה ווצ'ביץ', ניקולה יוקיץ', קייל קוזמה, לוקה דונצ'יץ', דיארון פוקס, מייק קונלי, טריי יאנג |
| 2020 | באם אדבאיו | מיאמי היט | — | ג'ייסון טייטום, ספנסר דינווידי, כריס מידלטון, דומנטאס סאבוניס, פסקל סיאקם, פטריק בוורלי, שיי גילג'ס-אלכסנדר |
| 2021 | דומנטאס סאבוניס | אינדיאנה פייסרס | — | כריס פול, לוקה דונצ'יץ', רוברט קובינגטון, ניקולה ווצ'ביץ', ג'וליוס רנדל |
| 2022 | ג'רט אלן, דריוס גרלנד, אוון מובלי | קליבלנד קאבלירס | — | יאניס, תנאסיס ואלכס אדטוקומבו, סקוטי בארנס, קייד קנינגהם, ג'וש גידי |
| 2023 | לאורי מארקנן, ג'ורדן קלארקסון, קולין סקסטון | יוטה ג'אז | — | יאניס, תנאסיס ואלכס אדטוקומבו |
| 2024 | טייריס הליברטון, מיילס טרנר, בנדיקט מת'ורין | אינדיאנה פייסרס | — | ויקטור ומבניאמה, אנתוני אדוארדס, פאולו באנקרו, טריי יאנג, סקוטי בארנס, טייריס מקסי |
| 2025 | דונובן מיטשל, אוון מובלי | קליבלנד קאבלירס | — | ויקטור ומבניאמה, כריס פול, זאקרי ריזאשה, אלכסנדר סאר, דריימונד גרין, מוזס מודי |
חוסמי הקולטן לאנגיוטנסין II

לוסרטן, התרופה הראשונה ממשפחת חוסמי הקולטן לאנגיוטנסין II, אושרה לראשונה בשנת 1995. משווקת בישראל כתכשיר בודד או בשילוב עם הידרוכלורותיאזיד
ואלסרטן, תרופה ממשפחת חוסמי הקולטן לאנגיוטנסין II, שקיבלה את אישור ה-FDA בשנת 1998. משווקת גם בישראל כתכשיר בודד או בשילוב עם הידרוכלורותיאזיד או אמלודיפין
קנדסרטן, תרופה ממשפחת חוסמי הקולטן לאנגיוטנסין II, משווקת בישראל כתכשיר בודד או בשילוב עם הידרוכלורותיאזיד
חוסמי הקולטן לאנגיוטנסין II (נקראות גם אנטגוניסטים לקולטן לאנגיוטנסין II ואנטגוניסטים לקולטן AT1, הן נקראות בקיצור ARB, Angiotensin II Receptor Blocker) הן קבוצה של תרופות שנכנסה לשימוש בשנות ה-90 של המאה ה-20 ומאז חוללו מהפכה בטיפול ביתר לחץ דם ובאי ספיקת לב.
על פי מרבית קווי המנחה הקיימים כיום לטיפול ביתר לחץ דם הן יכולות להינתן כקו ראשון לטיפול ביתר לחץ דם או שהן מהוות אלטרנטיבה למטופלים שאינם יכולים לסבול טיפול במעכבי ACE בשל התפתחות תופעות לוואי כגון שיעול.
תרופות אלו פועלות על מערכת הרנין-אנגיוטנסין-אלדוסטרון וחוסמות את הקולטן לאנגיוטנסין II. כל התרופות במשפחה זאת נושאות את הסיומת sartan בשמן הגנרי, סיומת מזהה על השתייכותן למשפחה זאת של תרופות.
בישראל משווקות שלוש תרופות ממשפחה זאת:
לוסרטן (Losartan) גם בשמות המסחריים אוקסאאר, לוטן, לוסרטה, לוסרדקס וכן בצירוף עם משתן (אוקסאאר פלוס, לוסרדקס פלוס).
ואלסרטן (Valsartan) גם בשמות המסחריים וקטור, דיובאן ובצירוף עם תרופות אחרות (וקטור פלוס, קו דיובאן, אנטרסטו, דופלקס)
קנדסרטן (Candesartan) גם בשמות המסחריים אטקנד, קנדור ובצירוף עם תרופה משתנת (אטקנד פלוס, קנדור פלוס).
תרופות נוספות ממשפחה זאת כוללות את irbesartan, olmesartan, telmisartan.